hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en en ar en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy en hy hy en hy hy en hy hy en hy hy en hy hy hy hy hy hy hy en hy hy es es en tr en en en hy hy hy hy hy hy en hy en hy es es en tr en en en en en en en en hy
Ի՞նչ է խոսքի ազատությունը – HAHR
31 Օգոստոսի, 2018 | նորություններ | Թողնել մեկնաբանություն
Խոսքի ազատությունը իրավունքն է ասել այն ամենն ինչ ուզոմ ես, ամենի մասին ինչ ցանկանում ես, երբ ցանկանում ես: Ճի՞շտ է: Ո՛չ:
Խոսքի ազատությունը ցանկացած տեսակի տեղեկատվության և գաղափարների որոնման, ստանալու և տարածելու իրավունք է:
Խոսքի ազատությունը և ազատ արտահայտվելու իրավունքը վերաբերում են բոլոր տեսակի գաղափարներին, ներառյալ նրանք, որոնք կարող են խորը վիրավորական բնույթ կրել: Սակայն այս իրավունքն առաջ է բերում նաև պատասխանատվություններ, և մենք հավատում ենք, որ այս իրավունքը կարող է օրինականորեն սահմանափակվել:
Երբ կարող է սահմանափակվել խոսքի ազատությունը
Ձեզ համար կարող է անսպասելի լինել մեր այս հայտարարությունը, սակայն որոշակի հանգամանքներում խոսքի ազատությունը և ազատ արտահայտվելու իրավունքը կարող են սահմանափակվել:
Կառավարությունները պարտավոր են արգելել ատելություն սերմանող խոսքը և հրահրումը: Իսկ սահմանափակումները կարող են նաև հիմնավորված լինել, եթե դրանք պաշտպանում են մասնավոր հանրային շահ կամ ուրիշների իրավունքներն ու հեղինակությունը:
Խոսքի ազատության և ազատ արտահայտվելու իրավունքի ցանկացած սահմանափակում պետք է սահմանվի օրենքներով, որոնք, իրենց հերթին, պետք է հակիրճ և հստակ լինեն, որպեսզի բոլորը կարողանան հասկանալ դրանք:
Սահմանափակումներ պարտադրողները (լինեն նրանք կառավարություններ, գործատուներ թե որևէ այլ անձինք) պետք է կարողանան ցույց տալ դրանց անհրաժեշտությունը, և դրանք պետք է համաչափ լինեն: Այս ամենը պետք է ապահովված լինի երաշխիքներով, որպեսզի դադարեցվի այդ սահմանափակումների չարաշահումը և ապահովվի պատշաճ բողոքարկման գործընթաց:
… և երբ չեն կարող սահմանափակումներ լինել
Սահմանափակումները, որոնք չեն համապատասխանում այս բոլոր պայմաններին, խախտում են խոսքի ազատությունը:
Մենք համարում ենք, որ այն մարդիկ, ովքեր բանտարկվել են միմիայն իրենց խոսքի ազատության համար, պետք է համարվեն խղճի բանտարկյալներ:
Ջաբար Սավալանը բանտարկվել է այն բանից հետք, երբ Facebook-ում կոչ է արել կառավարության դեմ բողոքի ցույցեր սկսել: Մենք նրան համարում էինք խղճի բանտարկյալ և քարոզարշավ էինք իրականացնում նրա ազատ արձակման համար: Կարդացեք Ջաբարի պատմությունը https://www.amnesty.org.uk/jabbar-savalan կայքէջում։
Հակակշիռների և զսպումների համակարգը․ առանձնահատկությունները
Ցանկացած սահմանափակում պետք է լինի հնարավորինս կոնկրետ: Սխալ է մեկ կայքէջի հետ կապված խնդրի պատճառով արգելել ամբողջ կայքը:
Ազգային անվտանգությունը և հասարակական կարգը
Այս եզրույթները պետք հստակորեն սահմանվեն օրենքով, որպեսզի կանխվի դրանց օգտագործումը որպես ավելորդ սահմանափակումների արդարացում:
Այս ոլորտը բակականին սուբյեկտիվ բնույթ է կրում, սակայն ցանկացած սահմանափակում չպետք է հիմնված լինի եզակի ավանդույթի կամ կրոնի վրա և չպետք է խտրական լինի որոշակի երկրում ապրող անձի հանդեմ:
Այլոց իրավունքները և հեղինակությունը
Պետական պաշտոնյաները պետք է հանդուրժեն ավելի շատ քննադատություն, քան մասնավոր անձինք: Այսպիսով, զրպարտության մասին օրենքները, որոնք դադարեցնում են իշխանության կամ պետական պաշտոնյայի օրինական քննադատությունը, խախտում են ազատ խոսքի իրավունքը:
Վերացական հասկացությունների, կրոնական կամ այլ համոզմունքների կամ դրանց հավատացող մարդկանց զգացմունքների պաշտպանությունը խոսքի ազատության սահմանափակման հիմք չի կարող հանդիսանալ:
Լրագրողներն ու բլոգերները կոնկրետ վտանգի են ենթարկվում իրենց կատարած աշխատանքի պատճառով: Այդ իսկ պատճառով երկրները պատասխանատվություն են կրում նրանց խոսքի ազատության իրավունքը պաշտպանելու համար: Թերթերի, հեռուստաընկերությունների և այլնի սահմանափակումները կարող են ազդել բոլորի ազատ արտահայտման իրավունքի վրա:
Կառավարությունը երբեք չպետք է քրեական վարույթ հարուցի այն մարդկանց նկատմամբ, ովքեր բացահայտում են մարդու իրավունքների ոտնահարման մասին տեղեկատվությունը:
Ազատ խոսքը մեր ամենակարևոր և միևնույն ժամանակ ամենասխալ ըմբռնվող իրավունքներից մեկն է:
Օգտագործեք ձեր խոսքի ազատությունը՝ խոսելու նրանց համար, ովքեր մերժում են իրենց իրավունքները: Սակայն այն օգտագործեք ամենայն պատասխանատվությամբ․ այն հզոր բան է:
Amnesty International UK, հոդված, https://www.amnesty.org.uk/free-speech-freedom-expression-human-right
Թողնել մեկնաբանություն Չեղարկել պատասխանը
Ձեր էլ-փոստի հասցեն չի հրապարակվելու։ Պարտադիր դաշտերը նշված են *-ով
Save my name, email, and website in this browser for the next time I comment.
Designed by Hakob Jaghatspanyan.
Terms & Conditions | Privacy Policy | Imprint | Sitemap